Nangyayari an polusyon sa dagat kun an mga bagay na ginagamit o pinapalakop nin mga tawo, arog baga kan industriyal, agrikultural asin residensyal na basura, mga partikula, ribok, sobrang carbon dioxide o mga mapanakop na organismo palaog sa kadagatan asin nagkakawsa nin nakakadanyar na mga epekto duman. An kadaklan kan basurang ini (80%) minagikan sa aktibidad sa daga, alagad an tranportasyong pandagat dakula man an ambag. Huling an kadaklan na input gikan sa kadagaan, sa mga salog man, imburnal o sa atmospera, buot sabihon an mga continental shelves mas bulnerable sa polusyon. An polusyon sa duros nakakokontribwir man sa paagi kan pagdara nin iron, carbonic acid, nitroheno, silicon, sulfur, mga pestisidyo o mga partikula nin alpog pasiring sa kadagatan. An polusyon parating gikan sa mga nonpoint source arog baga kan runoff sa agrikultura, piglupad na mga debris, asin alpog. An mga nonpoint source kadaklan huli sa pagbulos nin tubig na minalaog sa kadagatan sa paagi nin mga salog, alagad an mga nilupad na mga basura asin alpog nakakaambag, huling an mga polyutant na ini nagtutundag sa mga agihan nin tubig asin kadagatan. Kabali sa ruta nin polusyon an direktang pagdiskarga, runoff sa kadagaan, polusyon gikan sa barko, polusyon sa atmospera asin, posible man, an pagmina sa irarom nin dagat.